section_heading: Radnja
paragraph_text: Glavni lik priče je Nikola Bogdan (Filip Juričić). Nezreo, simpatičan, ne uspjeva pohvatati konce života. Razveden je od supruge odvjetnice Aleksandre (Iva Mihalić), s kojom ima kćer tinejdžericu Maju (Kristina Jovanović). Maja je muškobanjasta, oblači se muški, trenira hokej. Nesretno je zaljubljena u najpopularnijeg dječka u klubu Harija (Domagoj Janković), koji je ni neprimjećuje. Kako bi se dokazala Hariju kao prava dama, prijavljuje se za reality show Prava žena, ne govoreći to nitkome.